smcproject/ml-wiki-sentences huggingface dataset:
താഴ്ന്ന പ്രദേശങ്ങളിലെ ഉഷ്ണമേഖലാ മഴക്കാടുകളിലെ പക്ഷികളെ സംരക്ഷിക്കുന്നതിൽ പ്രധാനപ്പെട്ട പക്ഷിസങ്കേതമായ കോസ്റ്റൽ വെറ്റ് ട്രോപ്പിക്കിന്റെ ഭാഗമായ ഈ  ദേശീയോദ്യാനത്തിനുള്ള പ്രാധാന്യം ബേഡ് ലൈഫ് ഇന്റർനാഷനൽ തിരിച്ചറിഞ്ഞിട്ടൂണ്ട്.
നോർത്ത് ജോൺസ്റ്റോൺ, വെറ്റ് ട്രോപ്പിക്സ് ഓഫ് ക്യൂൻസ് ലാന്റ് ജൈവമേഖലയുടെ ഭാഗമായ റസ്സൽ നദികളിലെ ജലസംഭരണമേഖലകളിലാണീ ദേശീയോദ്യാനത്തിന്റെ സ്ഥാനം.
വിവേകാനന്ദപ്പാറ ഇംഗ്ലീഷ് വിലാസം https://ml.wikipedia.org/wiki/Vivekananda_Rock വിവേകാനന്ദപ്പാറ
ഇന്ത്യയുടെ തെക്കേ അറ്റത്ത് കന്യാകുമാരിയിലുള്ള വാവതുറൈ മുനമ്പിൽ നിന്ന് 500മീറ്ററോളം അകലെ കടലിലായി രണ്ടു പാറകളിൽ ഒന്നാണ്, വിവേകാനന്ദപ്പാറ .
വിവേകാനന്ദസ്വാമികൾ കടൽ നീന്തിക്കടന്ന് 1892 ഡിസംബർ 23,24,25 തീയതികളിൽ ഇവിടെ ധ്യാനിച്ച് ഇരുന്നിരുന്നു.
വിവേകാനന്ദ സ്വാമികളുടെ സ്മരണാർത്ഥം ശ്രീ മന്നത്ത് പത്മനാഭൻ പ്രസിഡണ്ടും ശ്രീ ഏകാനാഥ റാനഡെ സെക്രട്ടറിയുമായുള്ള വിവേകാനന്ദപ്പാറ സ്മാരകസമിതിയാണ് സ്മാരക നിർമ്മാണത്തിനായി പ്രയത്നിച്ചത്.
1970 സെപ്റ്റംബർ 2 ന് അന്നത്തെ ഇന്ത്യൻ പ്രസിഡന്റായിരുന്ന ശ്രീ വി.വി. ഗിരി ഈ സ്മാരകം രാഷ്ട്രത്തിന് സമർപ്പിച്ചു.
ദേവി കന്യാകുമാരി ഒറ്റക്കാലിൽ നിന്ന് തപസ്സനുഷ്ടിച്ചിരുന്നുവെന്ന് വിശ്വസിക്കപ്പെടുന്ന ശ്രീപാദപ്പാറ വിവേകാനന്ദപ്പാറയിലാണുള്ളത്.
ദേവിയുടേതെന്ന് വിശ്വസിക്കപ്പെടുന്ന പാദമുദ്ര അഥവാ ശ്രീപാദം ഇപ്പോഴും അവിടെ പൂജിക്കപ്പെടുന്നു.
നിർമ്മാണ ചരിത്രം
1962 ജനുവരിയിൽ സ്വാമി വിവേകാനന്ദന്റെ നൂറാം ജയന്തിയോടനുബന്ധിച്ച് സ്വാമിജി ധ്യാനിച്ചിരുന്ന പാറയിൽ ഒരു സ്മാരകം പണിയണമെന്ന് കന്യാകുമാരി നിവാസികൾക്കാഗ്രഹമുണ്ടായി.
തീരത്തു നിന്നും പാറയിലേക്ക് പ്രവേശനം സുഗമമാക്കണമെന്നും അഭിപ്രായമുണ്ടായി.
പാറയിൽ വിവേകാനന്ദ സ്മാരകം പണിയുക, അതിലേക്ക് നടപ്പാലം നിർമ്മിക്കുക എന്നീ ലക്ഷ്യങ്ങളോട് കൂടി കന്യാകുമാരിയിലെ ഏതാനം നിവാസികൾ ചേർന്ന് കന്യാകുമാരി കമ്മിറ്റിക്ക് രൂപം നൽകി.
മദ്രാസിലെ രാമകൃഷ്ണ മിഷനും ഇതേ ആശയമുണ്ടായിരുന്നു.
ഇരു സംഘടനകളും വിവേകാനന്ദ സ്മാരകം എന്ന ഉദ്യമത്തിനായി ഒന്നിച്ചെങ്കിലും പ്രദേശവാസികളും കത്തോലിക്കരുമായ മുക്കുവർക്കിടയിൽ ഈ ഉദ്യമത്തിനെതിരായി എതിർപ്പുണ്ടായി.
കരയിൽ നിന്നും കാണാവുന്ന വിധത്തിൽ ഒരു വലിയ കുരിശ് അവർ പാറയിൽ നാട്ടി.
ഇതേത്തുടർന്ന് പ്രദേശത്തെ ഹൈന്ദവർക്കിടയിൽ ശക്തമായ പ്രതിഷേധം വ്യാപിച്ചു.
തങ്ങളുടെ ആരാധനാ സ്ഥലമായ പാറയിൽ കുരിശ് നാട്ടിയ നടപടിയെ അവർ ചോദ്യം ചെയ്ത് കോടതിയെ സമീപിച്ചു.
ഒടുവിൽ പാറ വിവേകാനന്ദ പാറയാണെന്നും കുരിശ് നാട്ടിയത് കടന്ന് കയറ്റമാണെന്നും മദ്രാസ് സരക്കാരിന്റെ ജുഡീഷ്യൽ കമിറ്റി റിപ്പോർട്ട് വന്നു.
ഒരു രാത്രിയിൽ കൊയിലാണ്ടിയിൽ നിന്ന് എത്തിയ ആർ എസ് എസ് പ്രവർത്തകർ പാറയിൽ നിന്ന് കുരിശ് നീക്കം ചെയ്യുകയും പ്രദേശത്ത് സാമുദായിക അസ്വസ്ഥത ഉടലെടുക്കുകയും ചെയ്തു.
ഇതേത്തുടർന്ന് വിവേകാനന്ദപ്പാറ നിരോധിത മേഖലയായി പ്രഖ്യാപിക്കപ്പെടുകയും.
സർക്കാർ കാവൽ ഏർപ്പെടുത്തുകയും ചെയ്തു.
പാറ കന്യകാമേരി  പാറയാണെന്ന് അവകാശപ്പെട്ട് കത്തോലിക്കർ പ്രക്ഷോഭത്തിനിറങ്ങിയതോട് കൂടി സ്ഥിതി ഗതികൾ കൂടുതൽ വഷളായി.
പാറ വിവേകാന്ദപ്പാറ തന്നെയാണെന്നും എന്നാൽ പാറമേൽ തൽക്കാലത്തേക്ക് നിർമ്മാണങ്ങളൊന്നും പാടില്ലെന്നും സർക്കാർ ഉത്തരവിറക്കി.
വിവേകാന്ദ സ്മാരക ശിലയൊരെണ്ണം പാറയിൽ സ്ഥാപിക്കുക എന്നത് മാത്രമേ ചെയ്യാനാകു എന്ന് അന്നത്തെ തമിഴ്നാട് മുഖ്യമന്ത്രി ശ്രീ എം. ഭക്തവൽസലം അഭിപ്രായപ്പെട്ടു.
1963 ജനുവരി 17ന് ശിലാഫലകം സർക്കാർ ഉത്തരവ് പ്രകാരം പാറയിൽ സ്ഥാപിക്കപ്പെട്ടെങ്കിലും കുരിശ് നീക്കം ചെയ്തതിന് പ്രതികാരമായി അതെ വർഷം മെയ് മാസത്തിൽ ശിലാഫലകം തകർത്ത് കടലിലെറിയപ്പെട്ടു.
തുടർന്ന് കന്യാകുമാരി കമ്മിറ്റി ദേശീയ തലത്തിലുള്ള നേതാക്കളുടെ സഹായം തേടുകയും അന്നത്തെ രാഷ്ട്രീയ സ്വയം സേവക സംഘം മേധാവിയായിരുന്ന ഗുരുജി ഗോൾവാക്കറുടെ നിർദ്ദേശ പ്രകാരം ആർ എസ് എസ് ജനറൽ സെക്രട്ടറി ശ്രീ ഏക്നാഥ് റാനഡെ സഹായത്തിനെത്തുകയുമുണ്ടായി.
ഏക്നാഥ് റാനഡെയുടെ പരിശ്രമങ്ങൾ
പാറയിൽ ശിലാഫലകം സ്ഥാപിക്കപ്പെട്ട ദിനം ഏക്നാഥ് റാനഡെ കൽക്കട്ടയിലായിരുന്നു.
സ്വാമി വിവേകാനന്ദനുമായി ബന്ധപ്പെട്ട ഒരു പുസ്തകം പുറത്തിറക്കുന്നതിന്റെ തിരക്കിലായിരുന്നു അദ്ദേഹം.
ശ്രീ രാമകൃഷ്ണ മിഷന്റെ പിന്തുണയോട് കൂടി അദ്ദേഹം വിവേകാനന്ദ സ്മാരക സമിതിയുടെ ഓർഗനൈസിംഗ് സെക്രട്ടറിയായി.
അന്നത്തെ യൂണിയൻ സാംസ്കാരിക മന്ത്രി ശ്രീ ഹൂമയൂൺ കബീറിനെയും തമിഴ്നാട് മുഖ്യമന്ത്രി ശ്രീ എം ഭക്തവൽസലത്തെയും നയതന്ത്രപരമായി സമീപിച്ച് സ്മാരകം പണിയുവാനുള്ള അനുമതി നേടിയെടുത്തതിന്റെ മുഴുവൻ ക്രെഡിറ്റും ശ്രീ റാനഡെയ്ക്ക് അവകാശപ്പെട്ടതാണ്.
കന്യാകുമാരിയിൽ തന്നെയാണ് ഇദ്ദേഹത്തിന്റെ ശവകുടീരവും സ്ഥിതി ചെയ്യുന്നത്.
വിവേകാനന്ദ സ്വാമികളുടെ പ്രതിമ സ്ഥാപിച്ചിരിക്കുന്ന വിവേകാനന്ദ മണ്ഡപമാണ് മുഖ്യാകർഷണം .
സന്ദർശകർക്ക് ധ്യാനിച്ചിരിക്കാനുള്ള ധ്യാന മണ്ഡപവും ഇതിനോടനുബന്ധിച്ചുണ്ട്.
ധ്യാനമണ്ഡപം ഇന്ത്യയിലെ വിവിധ ക്ഷേത്രനിർമ്മാണ രീതി സമന്വയിപ്പിച്ച് ഉണ്ടാക്കിയതാണ്.
ബംഗാൾ ഉൾക്കടലും, അറബിക്കടലും , ഇന്ത്യൻ മഹാസമുദ്രവും യോജിച്ച് ഒന്നായിത്തീരുന്ന ത്രിവേണി സമുദ്രസംഗമം ഇവിടെനിന്നും ദർശിക്കാവുന്നതാണ്.
വിവേകാനന്ദ മണ്ഡപം, ശ്രീപാദ മണ്ഡപം എന്നിവയാണ് പാറയിലുള്ള മുഖ്യമായ രണ്ട് നിർമ്മിതികൾ.
കടലിൽ പ്രധാന പാറയ്ക്കരികിലുള്ള മറ്റൊരു പാറയിൽ തിരുവള്ളുവരുടെ ഒരു മഹാദീർഘകായപ്രതിമയും സ്ഥാപിച്ചിട്ടുണ്ടു്.
വിവേകാനന്ദപ്പാറയുമായി ബന്ധപ്പെട്ട് കന്യാകുമാരിയിൽ തന്നെയുള്ള വിവേകാനന്ദകേന്ദ്രം സഞ്ചാരികൾ സന്ദർശിക്കേണ്ട മറ്റൊരു പ്രധാന സ്ഥലമാണു്.
വിവേകാനന്ദപ്പാറയിലെ കെട്ടിടങ്ങൾ നിർമ്മിച്ചതിനെക്കുറിച്ചുള്ള കൂടുതൽ വിവരങ്ങളും ഏകനാഥ് റാനഡേയുടെ സ്മാരകമായ ഒരു കാഴ്ചബംഗ്ലാവും ഈ കേന്ദ്രത്തിലുണ്ടു്.
പ്രകൃതിവാസ്തുവിദ്യയുമായും ഊർജ്ജസംരക്ഷണവുമായും ബന്ധപ്പെട്ട അറിവു ലഭ്യമാക്കുന്ന ഒരു പ്രദർശനശാലയും ഇവിടെക്കാണാം.
ചിത്രശാല കണ്ണികൾ വിവേകാനന്ദ കേന്ദ്രം വിവേകാനന്ദ കേന്ദ്രം, കന്യാകുമാരി Archived 2009-02-04 at the Wayback Machine .
അന്താരാഷ്ട്ര വിവേകാനന്ദ കേന്ദ്രം Archived 2018-06-21 at the Wayback Machine .
വിവേകാനന്ദ കേന്ദ്ര സാംസ്കാരിക സംഘം വിവേകാനന്ദ കേന്ദ്രം, അരുണാചൽ പ്രദേശ് Archived 2017-09-28 at the Wayback Machine .
Vivekananda Rock Memorial എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിവേകോദയം ബോയ്സ് എച്ച്.എസ്.എസ് ഇംഗ്ലീഷ് വിലാസം https://ml.wikipedia.org/wiki/Vivekodayam_boys_h.s.s
കേരളത്തിലെ ഏറ്റവും പഴക്കമേറിയ എയ്ഡഡ് സ്കൂളുകളിലൊന്നാണ് തൃശ്ശൂർ പട്ടണത്തിന്റെ ഹൃദയ ഭാഗത്ത്,  നായ്ക്കനാലിൽ ഉള്ള വിവേകോദയം ബോയ്സ് എച്ച്.എസ്.എസ്. സ്വാമി വിവേകാനന്ദനോടുള്ള ആദരവാൽ തൃശ്ശൂരിലെ വിവേകോദയ സമാജം എന്ന സംഘടന കൊല്ലവർഷം 1099-ൽ (ക്രിസ്തുവർഷം 1923-24 കാലത്ത്) ആരംഭിച്ചതാണ് ഈ സ്കൂൾ.
ധർമ്മബോധതല്പരരും, സംസ്കാര സമ്പന്നരും ആയ തലമുറയെ വാർത്തെടുക്കുകയെന്ന ലക്ഷ്യത്തോടെ, തൃശ്ശൂരിലെ അക്കാലത്തെ അറിയപ്പെടുന്ന സാമൂഹ്യ പരിഷ്ക്കർത്താക്കളായിരുന്ന വി. രവിശർമ രാജ‍ (ചേറ്റുപുഴ ആനന്ദാശ്രമം പ്രസിഡന്റ്), അപ്പൻ തമ്പുരാൻ , ത്യാഗീശാനന്ദസ്വാമികൾ , പുത്തേഴത്ത് രാമൻ മേനോൻ തുടങ്ങിയവരുടെ നേതൃത്ത്വത്തിൽ വിവേകോദയ സമാജം എന്നൊരു സംഘടന 1090 തുലാം 29-ന് (1914 നവംബർ 14) രൂപീകൃതമായി.
1092-ൽ (1916-17) രജിസ്റ്റർചെയ്ത ഈ സമാജം 1099-ൽ വിവേകോദയം സ്കൂൾ ആരംഭിച്ചു.
തുടക്കത്തിൽ തന്നെ ഹൈസ്കൂളായിട്ടാണ് തുടങ്ങിയത്.
അപ്പൻ തമ്പുരാനായിരുന്നു ആദ്യത്തെ മാനേജർ.
ടി.എസ്സ് വിശ്വനാഥയ്യർ പ്രധാന അദ്ധ്യാപകനും.
1998-ൽ ഹയർ സെക്കന്ററിയായി.
ഇന്ന് സംസ് ഥാനത്തെ തന്നെ മികച്ച ഹയർസെക്കന്ററികളിലൊന്നാണിത് .
മുൻ നിയമസഭ സ്പീക്കറും തൃശ്ശൂർ എം.എൽ.എയും ആയ തേറമ്പിൽ രാമകൃഷ്ണനാണ് ഈ സ്ക്കൂളിന്റെ ഇപ്പോഴത്തെ മാനേജർ.
പാഠ്യേതര പ്രവർത്തനങ്ങൾ ബാന്റ് ട്രൂപ്പ് ക്ലാസ് മാഗസിൻ വിദ്യാരംഗം കലാ സാഹിത്യ വേദി ക്ലബ്ബ് പ്രവർത്തനങ്ങൾ പ്രശസ്തരായ പൂർവവിദ്യാർത്ഥികൾ സ്വാമി ചിന്മയാനന്ദ സ്വാമി രംഗനാഥാനന്ദ മാളവിക നായർ സതീഷ് കളത്തിൽ ഇതും കാണുക വിവേകോദയം ഗേൾസ് ഹൈ സ്കൂൾ അവലംബം ↑ ↑ ↑ ↑ ↑ ↑ ↑ 1 2 ↑ ↑ ↑ ↑ പുറമെനിന്നുള്ള കണ്ണികൾ ഔദ്യോഗിക വെബ്ബ്സൈറ്റ് Archived 2017-09-04 at the Wayback Machine .
വിവേകികളായ മൂന്ന് കുരങ്ങന്മാർ വിവേകികളായ മൂന്ന് കുരങ്ങന്മാരുടെ പ്രതിമ Japan ലെ Tōshō-gū s ദേവാലയത്തിനു മുകളിൽ
ജപ്പാനിൽ ഉത്ഭവിച്ചു എന്നു കരുതുന്ന വിവിധഭാവത്തിലുള്ള മൂന്നു കുരങ്ങന്മാരുടെ ചെറിയ പ്രതിമകളാണ് വിവേകികളായ മൂന്ന് കുരങ്ങന്മാർ എന്നറിയപ്പെടുന്നത്.
നല്ലത് ചിന്തിക്കുക, നല്ലത് പറയുക, നല്ലത് പ്രവർത്തിക്കുക എന്നിങ്ങനെ പലരീതിയിൽ ഈ കുരങ്ങന്മാരെ വ്യാഖ്യാനിക്കപ്പെട്ടിട്ടുണ്ട്.
പശ്ചാത്യലോകത്തെ turning a blind eye എന്ന പഴഞ്ചൊല്ലിനോട് ഇതിനേറെ സാമ്യമുണ്ട്.
മിസാരു (Mizaru), കികസാരു (Kikazaru), ഇവാസാരു (Iwazaru) എന്നീ പേരുകളിലറിയപ്പെടുന്ന മുന്ന് വിവേകികളായ വാനരന്മാർ (three wise monkeys)( (Japanese: 三猿 Hepburn: san'en or sanzaru?, alternatively 三匹の猿 sanbiki no saru, literally "three monkeys") " തിന്മ കാണരുത്, തിന്മ കേൾക്കരുത്, തിന്മ പറയരുത് " ("see no evil, hear no evil, speak no evil") എന്ന സാരവത്തായ തത്ത്വത്തെ പ്രതിനിധാനം ചെയ്യുന്ന പ്രതീകങ്ങളാണ്.
‍ ഇതിൽ കണ്ണുകൾ പൊത്തിയിരിക്കുന്ന മിസാരു (Mizaru) തിന്മ കാണുന്നില്ല, കാതുകൾ പൊത്തിയ കികസാരു (Kikazaru)തിന്മ കേൾക്കുന്നില്ല, വായപൊത്തിയ ഇവാസാരു (Iwazaru) തിന്മ പറയുന്നില്ല.
ജപ്പാനു പുറത്ത് ഇവർ മിസാരു (Mizaru), മികസാരു (Mikazaru), മസാരു (Mazaru) എന്നിങ്ങനെയാണ് അറിയപ്പെടുന്നത്.
ഇതിൽ മികസാരു (Mikazaru), മസാരു (Mazaru) എന്നീ പേരുകൾ ജപ്പാനീസ് പദപ്രയോഗത്തിൽ നിന്നും വ്യത്യസാപ്പെട്ടിരിക്കുന്നു.
ജപ്പാനിൽ സാധാരണയായി കാണപ്പെടുന്ന മഞ്ഞുകുരങ്ങ് എന്ന ഗണത്തിൽപ്പെടുന്നതാണീ ഈ കുരങ്ങൻന്മാർ.
ഉത്ഭവം Kōshin scroll with the three monkeys മാൻഹട്ടൻ പ്രോജക്റ്റിലെ അംഗങ്ങൾ ഉണ്ടാക്കിയ രണ്ടാം ലോകമഹായുദ്ധവുമായി ബന്ധപ്പെട്ട ഒരു പോസ്റ്റർ
17 ാം നൂറ്റാണ്ടിൽ ജപ്പാനിലെ പ്രസിദ്ധമായ Tōshō-gū ദേവാലയത്തിന്റെ കവാടത്തിനു മുകളിലെ കൊത്തുപണിയാണ് ഇത്രയ്ക്ക് ജനപ്രീതിയാർജ്ജിച്ച ഈ ചിത്രാത്മകതത്വത്തിന്റെ ഉറവിടം.
ചൈനീസ് ചിന്തകനായ കൺഫ്യൂഷ്യസിന്റെ പിൻതുടർച്ചക്കാരനാണെന്ന് വിശ്വസിക്കപ്പെടുന്ന ഹിതാരി ജിങ്കോരോ (Hidari Jingoro) ആണ് ഈ ശിൽപം നിർമ്മിച്ചത്.
ഗാന്ധിജിയുടെ പക്കൽ
ഗാന്ധിജിയുടെ ഒന്നും സ്വന്തമായി സൂക്ഷിക്കാത്ത പ്രകൃതത്തിൽ ഒരു വിട്ടുവീഴ്ചയായി കാണാവുന്നതാണ് അദ്ദേഹം സൂക്ഷിച്ച മൂന്നുകുരങ്ങന്മാരുടെ ഒരു ചെറിയ പ്രതിമ.
ഇന്ന് അവയുടെ ഒരു വലിയ രൂപം, 1915 മുതൽ 1930 വരെ ഗാന്ധിജി ജീവിച്ചിരുന്നതും ഉപ്പുസത്യാഗ്രഹയാത്രയ്ക്ക് തുടക്കം കുറിച്ചതുമായ അഹമ്മദാബാദിലെ സബർമതി ആശ്രമത്തിൽ കാണാവുന്നതാണ്.
ഗാന്ധിജിയുടെ ഈ പ്രതിമയാണ് 2008-ൽ സുബോധ് ഗുപ്തയ്ക്ക് ഗാന്ധിജിയുടെ മൂന്നു കുരങ്ങന്മാർ എന്ന പ്രതിമയുണ്ടാക്കാൻ പ്രേരണയായത്.
വിവേകികളായ മൂന്ന് കുരങ്ങന്മാരുടെ മണൽ ശിൽപം ബാഴ്സലോണ കടൽ തീരത്ത്
വിവേക് (ഡോക്യുമെന്ററി) ഇംഗ്ലീഷ് വിലാസം https://ml.wikipedia.org/wiki/Reason വിവേക് / റീസൺ
ആനന്ദ് പട്‌വർദ്ധൻ സംവിധാനം ചെയ്ത  ഡോക്യുമെന്ററിയാണ് വിവേക് (റീ​സ​ൺ).
പ​ശു സം​ര​ക്ഷ​ണ​ത്തി​​​ന്റെ പേ​രി​ൽ രാ​ജ്യ​ത്ത് ന​ട​ന്ന ആ​ൾക്കൂ​ട്ട കൊ​ല​പാ​ത​ക​ങ്ങ​ളും ഗോ​വി​ന്ദ് പ​ൻ​സാ​രെ , ന​രേ​ന്ദ്ര ധ​ബോ​ൽ​ക​ർ , ഗൗ​രി ല​ങ്കേ​ഷ് എ​ന്നി​വ​രു​ടെ കൊ​ല​പാ​ത​ങ്ങ​ളുമാണ് ഈ ഡോക്യുമെന്ററി ച​ർ​ച്ച ചെ​യ്യു​ന്നത്.
അന്തർദേശീയ ചലച്ചിത്രോത്സവങ്ങളിൽ ഇന്റർനാഷണൽ ഫിലിം ഫെസ്റ്റിവൽ ഓഫ് ആംസ്റ്റർഡാം ടൊറന്റോ ഫിലിം ഫെസ്റ്റിവൽ - ആദ്യ പ്രദർശനം കേ​ര​ള രാ​ജ്യാ​ന്ത​ര ഹ്ര​സ്വ ഡോ​ക്യു​മെന്ററി ച​ല​ച്ചി​ത്ര​മേ​ള​ (ഐ.​ഡി.​എ​സ്.​എ​ഫ്.​എ​ഫ്.​കെ) പുരസ്കാരങ്ങൾ ഇന്ത്യൻ ഫിലിം ഫെസ്റ്റിവൽ ഓഫ് ലോസ്എഞ്ചൽസിൽ പ്രേക്ഷക പുരസ്കാരം പന്ത്രണ്ടാമത് കേരള രാജ്യാന്തര ഡോക്യുമെന്ററി, ഹ്രസ്വചലച്ചിത്രമേളയിൽ രണ്ടാമത്തെ മികച്ച ലോംഗ് ഡോക്യുമെൻററിക്കുള്ള പുരസ്കാരം സെൻ‍സർ പ്രശ്നം
കേ​ര​ള രാ​ജ്യാ​ന്ത​ര ഹ്ര​സ്വ ഡോ​ക്യു​മെന്ററി ച​ല​ച്ചി​ത്ര​മേ​ള​യി​ൽ (ഐ.​ഡി.​എ​സ്.​എ​ഫ്.​എ​ഫ്.​കെ) പ്ര​ദ​ർ​ശിപ്പിക്കാൻ ഡോ​ക്യു​മെന്ററി​ക്ക് സെ​ൻ​സ​ർ ഇ​ള​വ് ന​ൽ​കാ​ൻ കേ​ന്ദ്ര വാ​ർത്താ വി​നി​മ​യ മ​ന്ത്രാ​ല​യം വി​സ​മ്മ​തി​ച്ചിരുന്നു.
കേന്ദ്ര സർക്കാർ ചിത്രത്തിന് സെൻസർ ഇളവ് നൽകാത്തതിനെതിരെ കേരള ചലച്ചിത്ര അക്കാദമിയും ആനന്ദ് പട്‌വർധനും ഹൈക്കോടതിയെ സമീപിച്ചതിനെ തുടർന്ന്  ഹൈകോടതി ഡോക്യുമെന്ററിക്ക്​ പ്രദർശനാനുമതി നൽകി​.
അവലംബം ↑ https://variety.com/2018/film/festivals/idfa-awards-2018-the-jury-sees-reason-1203034904/ ↑ https://www.mediaonetv.in/entertainment/2019/06/27/anand-patwardhan-idsffk-won-best-second-documentary ↑ https://www.asianetnews.com/entertainment-news/kerala-high-court-says-screening-anand-patwardhan-documentary-ptnhmq
വിവേകാനന്ദൻ വൈറലാണ്
2024 ജനുവരിയിൽ പുറത്തിറങ്ങിയ ഒരു മലയാള ചലച്ചിത്രമാണ് വിവേകാനന്ദൻ വൈറലാണ് .
കമൽ സംവിധാനം ചെയ്ത ചിത്രത്തിൽ, ഷൈൻ ടോം ചാക്കോ , സ്വാസിക വിജയ് , ഗ്രേസ് ആന്റണി , മറീന , ജോണി ആന്റണി എന്നിവരാണ് പ്രധാന അഭിനേതാക്കൾ.
ഷൈനിൻറെ 100-ാമത് ചിത്രമായി വിശേഷിപ്പിക്കപ്പെടുന്ന ഈ ചിത്രം, അഞ്ച് വർഷത്തെ ഇടവേളയ്ക്ക് ശേഷം, കമലിന്റെ തിരിച്ചുവരവ് ചിത്രമായും കണക്കാക്കപ്പെടുന്നു .
വിവേകാനന്ദൻ എന്ന സർക്കാർ ജീവനക്കാരന്റെയും അയാളുടെ ജീവിതത്തിലേക്ക് കടന്നുവരുന്ന അഞ്ച് സ്ത്രീകളുടെയും കഥയാണ് വിവേകാനന്ദൻ വൈറലാണ് പറയുന്നത്.
ചില കാരണങ്ങളാൽ, വിവേകാനന്ദൻ ഓൺലൈനിൽ വൈറലാകുന്നു.
പക്ഷെ അവന്റെ പ്രവൃത്തികൾക്ക് പിന്നിലെ നിഗൂഢത അവന്റെ അടുത്തുള്ളവർക്കും പ്രിയപ്പെട്ടവർക്കും അസുഖകരമായ അനുഭവങ്ങളുണ്ടാക്കുന്നു.
അഭിനേതാക്കൾ ഷൈൻ ടോം ചാക്കോ - വിവേകാനന്ദൻ സ്വാസിക വിജയ് ഗ്രേസ് ആന്റണി മറീന മൈക്കിൾ കുരിശിങ്കൽ മഞ്ജു പിള്ള ജോണി ആന്റണി മാലാ പാർവതി സ്മിനു സിജോ ശരത് സഭ സിദ്ധാർത്ഥ ശിവ പ്രമോദ് വെള്ളിനാട് നീന കുറുപ്പ് നിയാസ് ബെക്കർ റിയാസ് അനുഷ മോഹൻ രാധാ ഗോമതി ചിത്രീകരണം
2023 ജൂൺ 15ന് ചിത്രീകരണം ആരംഭിച്ച ഈ ചിത്രം, 2023 ജൂലൈ 25 ന്, തൊടുപുഴ , എറണാകുളം എന്നിവിടങ്ങളിലായി പൂർത്തിയാക്കി .
2024 ജനുവരി 19നായിരുന്നു റിലീസ് .
"ഈ കാലഘട്ടത്തിൽ ചർച്ച ചെയ്യപ്പെടാത്ത, സ്ത്രീകൾ നേരിടുന്ന നിർണായകമായ ഒരു വിഷയമാണ് ഈ സിനിമയിൽ ഞങ്ങൾ അഭിസംബോധന ചെയ്യുന്നത്" എന്ന് ചിത്രത്തിന്റെ സംവിധായകൻ കമൽ പ്രസ്താവിക്കുകയുണ്ടായി.
വലിയ താരപ്രതിച്ഛായയുടെ ഭാരമില്ലാത്ത നടനെയാണ് തനിക്ക് ആവശ്യമെന്നു പറഞ്ഞ അദ്ദേഹം,  തന്റെ ശിഷ്യനായ ഷൈൻ ടോം ചാക്കോയെ നായകനാക്കുകയും ചെയ്തു .
വിവേകാനന്ദന്റെ (ഷൈൻ ടോം ചാക്കോ) ജീവിതത്തിൽ വരുന്ന സ്ത്രീകളെ അവതരിപ്പിക്കാൻ സ്വാസിക വിജയ് , ഗ്രേസ് ആന്റണി , മറീന , മാലാ പാർവതി , സ്മിനു സിജോ എന്നീ 5 നടിമാരെയാണ് കമൽ തെരഞ്ഞെടുത്തത് .
ചിത്രത്തിന്റെ വിതരണാവകാശം നിർമ്മാതാവ് ലിസ്റ്റിൻ സ്റ്റീഫൻ സ്വന്തമാക്കി.
നെടിയത്ത് നസീബ്, പി.എസ്.ഷെല്ലിരാജ് എന്നിവർ ചേർന്ന് നിർമ്മിക്കുന്ന ചിത്രത്തിൽ കമാലുദ്ധീൻ സലീം, സുരേഷ് സാക്ക് എന്നിവർ സഹ നിർമ്മാതാക്കളാണ് .
ചിത്രത്തിൻറെ ആദ്യ ഗാനം റിലീസിങ്ങിനു മുന്നേ പുറത്തിറങ്ങിയിരുന്നു. 'ഒരു ചില്ലുപാത്രമുടയുന്ന പോലെ' എന്നു തുടങ്ങുന്ന ഈ ഗാനം ആലപിച്ചിരിക്കുന്നത് സിതാരയാണ് .
ബി.കെ. ഹരിനാരായണൻറെ വരികൾക്ക് ബിജിബാൽ സംഗീതം നൽകി .
അവലംബങ്ങൾ പുറത്തേക്കുള്ള കണ്ണികൾ വിവേകാനന്ദൻ വൈറലാണ് ഇന്റർനെറ്റ് മൂവി ഡാറ്റാബേസിൽ
വിവേക് (നടൻ) ഇംഗ്ലീഷ് വിലാസം https://ml.wikipedia.org/wiki/Vivek_(actor)
തമിഴ് ചലച്ചിത്രമേഖലയിലെ ഒരു പ്രമുഖ ഹാസ്യനടനാണ് വിവേക് വിവേകാനന്ദൻ എന്ന വിവേക് (തമിഴ്: விவேக்) (ജനനം:19 നവംബർ 1961 - മരണം 2021 ഏപ്രിൽ 17).
1987-ൽ കെ. ബാലചന്ദറിന്റെ മനതിൽ ഉരുതി വേണ്ടും എന്ന ചിത്രത്തിലൂടെ അഭിനയരംഗത്ത് പ്രവേശിച്ച വിവേകിനെ ഏറെ ശ്രദ്ധേയനാക്കിയത് പിൽക്കാലത്ത് പുറത്തു വന്ന കുഷി , മിന്നലേ , റൺ , സാമി തുടങ്ങിയ ചിത്രങ്ങളിലെ അഭിനയങ്ങളാണ്.
താളവും പ്രാസവുമൊപ്പിച്ചുള്ള സംഭാഷണശൈലിയും പ്രസരിപ്പുള്ള ഭാവപ്രകടനങ്ങളും അദ്ദേഹത്തിന്റെ പ്രത്യേകതകളാണ്.
വിദ്യാഭ്യാസ-ആരോഗ്യ രംഗങ്ങളിലെ അഴിമതി, തൊഴിലില്ലായ്മ, കള്ളപ്പണം, ജനപ്പെരുപ്പം, കപടരാഷ്ട്രീയം തുടങ്ങി സമൂഹജീവിതത്തിലെ ദുഷ്പ്രവണതകളെ ഹാസ്യാത്മകമായി അവതരിപ്പിക്കുന്നതിൽ അദ്ദേഹത്തിനുള്ള പ്രാവിണ്യം ശ്രദ്ധേയമാണ്.
മികച്ച ഹാസ്യനടനുള്ള ഫിലിംഫെയർ അവാർഡ് നാലു തവണ അദ്ദേഹത്തിന് ലഭിച്ചിട്ടുണ്ട്.
റൺ , സാമി , പേരഴഗൻ , ശിവാജി എന്നീ ചിത്രങ്ങളിലെ അഭിനയത്തിനായിരുന്നു അവാർഡ്.
കലാലോകത്തിന് നൽകിയ സംഭാവനകളെ പരിഗണിച്ച് രാഷ്ട്രം അദ്ദേഹത്തിന് പത്മശ്രീ പുരസ്കാരം (2009) സമ്മാനിച്ചിട്ടുണ്ട്.
2021 ഏപ്രിൽ 17-ന് വിവേക് അന്തരിച്ചു.
ഹൃദയാഘാതത്തെ തുടർന്ന്  ഗുരുതരാവസ്ഥയിലെ ചെന്നൈയിലെ സ്വകാര്യ ആശുപത്രിയിൽ ചികിൽസയിൽ ആയിരുന്നു ഇദ്ദേഹം.
ഷൂട്ടിംഗ് സെറ്റിൽവച്ചു കുഴഞ്ഞു വീണതിനെ തുടർന്ന് ചെന്നൈയിലെ  ആശുപത്രിയിൽ പ്രവേശിപ്പിക്കുകയായിരുന്നു.
അവലംബം ബാഹ്യ ലിങ്കുകൾ Vivek (actor) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് വിവേക് Vivek at Rotten Tomatoes വിവേക് ട്വിറ്ററിൽ
വീട്ടുപൊടിയിലെ മൈറ്റ് ഇംഗ്ലീഷ് വിലാസം https://ml.wikipedia.org/wiki/House_dust_mite
ആർത്രോപോഡ ഫൈലത്തിൽ , എട്ടുകാലി ജീവികൾ ഉൾപ്പെടുന്ന അരക്കിനിട വർഗത്തിൽ, അക്കാരിന ഉപ‌വർഗത്തിൽ , ഡേർമട്ടോഫഗോയിട്സ് (Dermatophagoides) ജെനുസ്സിൽ  പെട്ട, 300  മൈക്രോൺ (0.3mm) മാത്രം വലിപ്പമുള്ള ഒരു സൂക്ഷ്മ ജീവിയാണ് വീട്ടു പൊടി മൈറ്റ് : house dust mite ( HDM ).
ഇതേ സ്വഭാവമുള്ള മറ്റു മൂന്നു  ജെനുസ്സുകൾ കൂടി ഉണ്ട്.
ഇവയിലെല്ലാം കൂടി 20 ഇനങ്ങൾ (Species) കണ്ടെത്തിയിട്ടുണ്ട്.
ക്രീമും നീലയും കലർന്ന നിറം.
ചതുരാകൃതി.
അടിവശത്ത് നാല് ജോഡി കാലുകളും, ചില കാലുകളുടെ  അറ്റത്ത് ചെറിയ  മൂലാങ്കുരവും (Sucker ) ഉണ്ട്.
വളരുന്ന സ്ഥലങ്ങൾ
വീടും , മനുഷ്യർ പെരുമാറുന്ന മറ്റു സ്ഥലങ്ങളിലും ഉള്ള തറയിലെ പൊടി, ചവിട്ടു മെത്ത, കാർപെറ്റ്, തലയിണ, ഷീറ്റുകൾ, കർട്ടനുകൾ തുടങ്ങി ചൂടും ആർദ്രതയും കൂടിയ സ്ഥലങ്ങളിൽ പെറ്റു പെരുകുന്നു.
കിടപ്പ് മുറി,  അടുക്കള എന്നിവ ഇവ കൂടുതൽ ഇഷ്ടപ്പെടുന്നു.
ഒരു ഗ്രാം വീട്ടു പൊടിയിൽ നിന്നും 188   എണ്ണത്തെ വരെ കണ്ടെത്തിയിട്ടുണ്ട്.
ഫംഗസ്(fungus ),  മനുഷ്യ ശരീരത്തിൽ നിന്നും പൊഴിയുന്ന തൊലി -കോശങ്ങൾ, ആണ് പ്രധാന ഭക്ഷണം.
എല്ലാ കാലാവസ്ഥയിലും ഭൂപ്രദേശങ്ങളിലും ഇവയെ കാണപ്പെടുന്നു  .
മനുഷ്യന്റെ  ഉശ്ച്വാസ  വായുവിലെ ഈർപ്പവും ചൂടും മതി, ഇവക്കു  കിടക്കയിലും മെത്തയിലും ധാരാളമായി പെറ്റു പെരുകാൻ.
ജീവ ചക്രം
പെൺ മൈറ്റ് ദിവസ്സം മൂന്നു മുട്ടകൾ വരെ ഇടും.
6 -12 ദിവസ്സങ്ങൾക്കുള്ളിൽ  ആറ്‌ കാലുള്ള ലാർവ വിരിയുന്നു.
ഈ ലാർവയെ നിംഫ് എന്ന് വിളിക്കുന്നു.
രണ്ടു നിംഫ് ഘട്ടങ്ങൾ 3 -4 ആഴ്ചക്കുള്ളിൽ പിന്നിട്ടു പൂർണ വളർച്ച എത്തുന്നു.
70  ദിവസം വരെ ജീവിക്കും.
ഇതിനിടയിൽ, 2000 വരെ ധൂളികൾ വിസ്സർജ്ജിക്കുന്നു,  ഇവ വളരുന്ന സ്ഥലത്തെ ഒരു ഗ്രാം പൊടിയിൽ നിന്ന് മാത്രമായി 188 ജീവികളെ  വരെ കണ്ടിട്ടുണ്ട്.
മൈറ്റും രോഗങ്ങളും
ഈ ജീവിയും ഇവ ഉൽപ്പാദിപ്പിക്കുന്ന എല്ലാ വിസർജ്യ  വസ്തുക്കളും മിക്കവരിലും അലർജിക്ക് കാരണമായിത്തീരുന്നു.
ഇവയുടെ അലർജി മൂലം ആസ്മയും .
, ചൊറിച്ചിൽ, തുമ്മൽ, ചുമ, നീരുവന്നതോ പഴുപ്പുണ്ടാക്കുന്ന്തോ ആയ വട്ടച്ചൊറി (eczema), ചുവന്നകണ്ണ് , ശ്വാസം മുട്ടൽ എന്നിവ ഉണ്ടാകാം.
ചില ആസ്മ രോഗികളുടെ ശ്വാസകോശത്തിലും കഫത്തിലും ഇവയെ കാണാറുണ്ട്‌.
സിന്തെടിക് തലയിണകളിൽ ഇവയുടെ സാന്നിധ്യം 8 ഇരട്ടി കൂടുതലായി കണ്ടെത്തിയതായി ഒക്ടോബർ 1996 ലെ ബ്രിട്ടിഷ്  മെഡിക്കൽ ജേർണലിൽ രേഖപ്പെടുത്തിയിട്ടുണ്ട് .
വീട്ടു പൊടി മൈറ്റ് അലർജി ആയിട്ടുള്ളവർ , ഈ കീടവുമായുള്ള  സമ്പർക്കം ഒഴിവാക്കുന്നതാണ് ഏറ്റവും നല്ല  പ്രതിരോധ മാർഗ്ഗം  മുറികൾ സോപ്പ് ഉപയോഗിച്ച് കഴുകി, ഉണക്കി പൊടി ഇല്ലാതെ വൃത്തി ആയി സൂക്ഷിക്കുക.
ദിവസവും,കുറെ സമയത്തേക്കെങ്കിലും മുറികളിൽ നേരിട്ട് സൂര്യ പ്രകാശവും വായുവും കടക്കാൻ അനുവദിക്കുക.
തലയിണ ഉറ, മെത്തക്കവർ, പുതപ്പു, കമ്പിളി , ചവിട്ടു മെത്ത, കാർപെറ്റ്, ജനൽ കർട്ടൻ എന്നിവ പതിവായി കഴുകി ഉണക്കി ഉപയോഗിക്കണം.
ഇസ്തിരി ഇട്ടാൽ, വർദ്ധിച്ച ചൂട് കാരണം വീട്ടു പൊടി മൈറ്റ് നശിച്ചു പോകും.
അവലംബം P 187 ,Journal  Aerobiologia  vol -6  No .2 ,December  1992 , Springer  Netherlands .
Medical  Entomology  for  students by Mike , 4th  Ed , 2008 , Cambridge  University  Press.
ഇതും കാണുക മൈറ്റ് പുറത്തേക്കുള്ള കണ്ണികൾ Dust Mite Information - Allergies, biology, control measures and locating dust mites Archived 2013-12-30 at the Wayback Machine .
house dust mites on the UF / IFAS Featured Creatures Web site
വീഡിയോ ഇംഗ്ലീഷ് വിലാസം https://ml.wikipedia.org/wiki/Video ഒരു മീഡിയ പ്രൊഡക്ഷൻ പ്രോസസിൻ്റെ ഉദാഹരണം കാണിക്കുന്ന ഒരു മിനിറ്റ് ദൈർഘ്യമുള്ള ആനിമേറ്റഡ് വീഡിയോ
ചലിക്കുന്ന ദൃശ്യങ്ങളുടെ റെക്കോർഡിംഗ്, പകർപ്പെടുക്കൽ, പ്ലേബാക്ക്, പ്രക്ഷേപണം, പ്രദർശിപ്പിക്കൽ എന്നിവയ്ക്കായുള്ള ഒരു ഇലക്ട്രോണിക് മാധ്യമമാണ് വീഡിയോ .
മെക്കാനിക്കൽ ടെലിവിഷൻ സംവിധാനങ്ങൾക്കായി ആദ്യമായി വികസിപ്പിച്ചെടുത്ത വീഡിയോ വേഗത്തിൽ കാഥോഡ്-റേ ട്യൂബ് (സിആർടി) സംവിധാനങ്ങളാൽ മാറ്റിസ്ഥാപിക്കപ്പെട്ടു, പിന്നീട് അവ പല തരത്തിലുള്ള ഫ്ലാറ്റ്-പാനൽ ഡിസ്പ്ലേകളാൽ മാറ്റിസ്ഥാപിക്കപ്പെട്ടു.
ഡിസ്പ്ലേ റെസല്യൂഷൻ , വീക്ഷണാനുപാതം, സ്ക്രീൻ പുതുക്കൽ നിരക്ക്, വർണ്ണ ശേഷികൾ, മറ്റ് ഗുണങ്ങൾ എന്നിങ്ങനെയുള്ള വിവിധ സവിശേഷതകളെ അടിസ്ഥാനമാക്കി വീഡിയോ സിസ്റ്റങ്ങൾ വ്യത്യാസപ്പെട്ടിരിക്കുന്നു.
അനലോഗ്, ഡിജിറ്റൽ വകഭേദങ്ങൾ നിലവിലുണ്ട്, റേഡിയോ പ്രക്ഷേപണങ്ങൾ, മാഗ്നറ്റിക് ടേപ്പ്, ഒപ്റ്റിക്കൽ ഡിസ്കുകൾ, കമ്പ്യൂട്ടർ ഫയലുകൾ, നെറ്റ്‌വർക്ക് സ്ട്രീമിംഗ് എന്നിവയുൾപ്പെടെ വിവിധ മീഡിയകൾ വഴി അവ കൊണ്ടുപോകാൻ കഴിയും.
വീഡിയോ എന്ന വാക്ക് "ഞാൻ കാണുന്നു" എന്നർഥം വരുന്ന ലാറ്റിൻ പദം വീഡിയോ യിൽ നിന്നാണ് ഉരുത്തിരിഞ്ഞു വന്നത്.
ചരിത്രം അനലോഗ് വീഡിയോ NTSC കോമ്പോസിറ്റ് വീഡിയോ സിഗ്നൽ (അനലോഗ്)
ഫിലിമിൻ്റെ കണ്ടുപിടുത്തത്തിന് പതിറ്റാണ്ടുകൾക്ക് ശേഷമാണ് വീഡിയോ കണ്ടുപിടിക്കുന്നത്.
ഫിലിം ഉപയോഗിച്ച് ചിത്രങ്ങളുടെ ഒരു ശ്രേണി രേഖപ്പെടുത്തുന്നതിന് വിപരീതമായി വീഡിയോ, വൈദ്യുതകാന്തിക തരംഗങ്ങൾ ഉപയോഗിച്ച് ചിത്രങ്ങൾ എൻകോഡ് ചെയ്യുന്നു.
മെക്കാനിക്കൽ ടെലിവിഷൻ സംവിധാനങ്ങൾക്കായി ആയിരുന്നു വീഡിയോ സാങ്കേതികവിദ്യ ആദ്യമായി വികസിപ്പിച്ചെടുത്തത്.
എന്നാൽ, അവ പെട്ടെന്ന് തന്നെ കാഥോഡ്-റേ ട്യൂബ് (സിആർടി) ടെലിവിഷൻ സംവിധാനങ്ങളാൽ മാറ്റിസ്ഥാപിക്കപ്പെട്ടു.
തുടക്കത്തിൽ വീഡിയോ സാങ്കേതികത തത്സമയ സാങ്കേതികവിദ്യ മാത്രമായിരുന്നു.
ആദ്യത്തെ പ്രായോഗിക വീഡിയോ ടേപ്പ് റെക്കോർഡറുകളിലൊന്ന് (വിടിആർ) വികസിപ്പിച്ചെടുക്കാൻ ചാൾസ് ജിൻസ്ബർഗ് ഒരു ആംപെക്സ് ഗവേഷണ സംഘത്തെ നയിച്ചു.
1951-ൽ, ആദ്യത്തെ വിടിആർ, ടെലിവിഷൻ ക്യാമറകളിൽ നിന്നുള്ള ചിത്രങ്ങൾ ക്യാമറയുടെ ഇലക്ട്രിക്കൽ സിഗ്നൽ മാഗ്നറ്റിക് വീഡിയോടേപ്പിൽ പകർത്തി, തത്സമയ ചിത്രങ്ങൾ പകർത്തി.
വീഡിയോ റെക്കോർഡറുകൾ 1956-ൽ 50,000 യുഎസ് ഡോളറിന് ആയിരൂന്നു വിറ്റിരുന്നത്, അതുപോലെ, വീഡിയോടേപ്പുകൾക്ക് ഒരു മണിക്കൂർ റീലിന് 300 യുഎസ് ഡോളറായിരുന്നു വില.
തുടർ വർഷങ്ങളിൽ വില ക്രമേണ കുറഞ്ഞു; 1971-ൽ സോണി കമ്പനി വീഡിയോ കാസറ്റ് റെക്കോർഡർ (VCR) ഡെക്കുകളും ടേപ്പുകളും ഉപഭോക്തൃ വിപണിയിൽ വിൽക്കാൻ തുടങ്ങി.
ഡിജിറ്റൽ വീഡിയോ
ഡിജിറ്റൽ വീഡിയോ മുമ്പത്തെ അനലോഗ് സാങ്കേതികവിദ്യയേക്കാൾ ഉയർന്ന നിലവാരമുള്ളതും എന്നാൽ, ചിലവ് കുറഞ്ഞതുമാണ്.
1997-ൽ ഡിവിഡിയും പിന്നീട് 2006-ൽ ബ്ലൂ-റേ ഡിസ്കും കണ്ടുപിടിച്ചതിനുശേഷം, വീഡിയോടേപ്പിൻ്റെയും റെക്കോർഡിംഗ് ഉപകരണങ്ങളുടെയും വിൽപ്പന കുത്തനെ ഇടിഞ്ഞു.
കംപ്യൂട്ടർ സാങ്കേതിക വിദ്യയിലെ പുരോഗതി വിലകുറഞ്ഞ പേഴ്‌സണൽ കമ്പ്യൂട്ടറുകളെയും സ്‌മാർട്ട്‌ഫോണുകളെയും ഡിജിറ്റൽ വീഡിയോ ക്യാപ്‌ചർ ചെയ്യാനും സംഭരിക്കാനും എഡിറ്റ് ചെയ്യാനും സംപ്രേഷണം ചെയ്യാനും അനുവദിക്കുന്നു, ഇത് വീഡിയോ നിർമ്മാണത്തിൻ്റെ ചിലവ് കുറയ്ക്കുകയും പ്രോഗ്രാം നിർമ്മാതാക്കളെയും പ്രക്ഷേപകരെയും ടേപ്പ്ലെസ് നിർമ്മാണത്തിലേക്ക് മാറ്റുകയും ചെയ്യുന്നു.
ഡിജിറ്റൽ ബ്രോഡ്കാസ്റ്റിംഗിൻ്റെ ആവിർഭാവവും തുടർന്നുള്ള ഡിജിറ്റൽ ടെലിവിഷൻ പരിവർത്തനവും അനലോഗ് വീഡിയോയെ ലോകത്തിൻ്റെ മിക്ക ഭാഗങ്ങളിലും ഒരു ലെഗസി ടെക്നോളജിയുടെ പദവിയിലേക്ക് തരംതാഴ്ത്തിയിരിക്കുകയാണ്.
മെച്ചപ്പെട്ട ഡൈനാമിക് റേഞ്ചും കളർ ഗാമറ്റുകളുമുള്ള ഉയർന്ന റെസല്യൂഷൻ വീഡിയോ ക്യാമറകളുടെ വികസനം, മെച്ചപ്പെട്ട കളർ ഡെപ്‌ത് ഉള്ള ഹൈ-ഡൈനാമിക്-റേഞ്ച് ഡിജിറ്റൽ ഇൻ്റർമീഡിയറ്റ് ഡാറ്റ ഫോർമാറ്റുകൾ അവതരിപ്പിക്കുന്നതിനൊപ്പം, ഡിജിറ്റൽ വീഡിയോ സാങ്കേതികവിദ്യ ഫിലിം സാങ്കേതികവിദ്യയുമായി ഒത്തുചേരാൻ കാരണമായി.
2013 മുതൽ ഹോളിവുഡിലെ ഡിജിറ്റൽ ക്യാമറകളുടെ ഉപയോഗം ഫിലിം ക്യാമറകളുടെ ഉപയോഗത്തെ മറികടന്നിരിക്കുന്നു.
വീഡിയോ സ്ട്രീമുകളുടെ സവിശേഷതകൾ ഫ്രെയിം റേറ്റ്
വീഡിയോയുടെ ഒരു യൂണിറ്റ് സമയത്തിൽ ഉള്ള  നിശ്ചല ചിത്രങ്ങളുടെ എണ്ണം ആണ് ഫ്രെയിം റേറ്റ് എന്ന് അറിയപ്പെടുന്നത്.
ഫ്രെയിം റേറ്റ് പഴയ മെക്കാനിക്കൽ ക്യാമറകൾക്ക് സെക്കൻഡിൽ ആറോ എട്ടോ ഫ്രെയിമുകൾ ( ഫ്രെയിം/സെ ) മുതൽ പുതിയ പ്രൊഫഷണൽ ക്യാമറകൾക്ക് സെക്കൻഡിൽ 120 അല്ലെങ്കിൽ അതിൽ കൂടുതൽ ഫ്രെയിമുകൾ വരെയാണ്.
പിഎഎൽ മാനദണ്ഡങ്ങൾ (യൂറോപ്പ്, ഏഷ്യ, ഓസ്‌ട്രേലിയ, മുതലായവ) അല്ലെങ്കിൽ എസ്ഇസിഎഎം (ഫ്രാൻസ്, റഷ്യ, ആഫ്രിക്കയുടെ ഭാഗങ്ങൾ മുതലായവ) സ്റ്റാൻഡെഡ് പ്രകാരം ഫ്രെയിം റേറ്റ് 25 ഫ്രെയിം/സെ ആണ്, അതേസമയം എൻടിഎസ്സി മാനദണ്ഡങ്ങൾ (യുണൈറ്റഡ് സ്റ്റേറ്റ്സ്, കാനഡ, ജപ്പാൻ മുതലായവ) പ്രകാരം ഇത് 29.97 ഫ്രെയിം/സെക്കൻഡ് ആണ്.
സെക്കൻഡിൽ 24 ഫ്രെയിമുകൾ എന്ന വേഗത കുറഞ്ഞ ഫ്രെയിം റേറ്റിലാണ് ഫിലിം ഉപയോഗിച്ച് ഷൂട്ട് ചെയ്യുന്നത്, ഇത് ഒരു സിനിമാറ്റിക് മോഷൻ പിക്ചറിനെ വീഡിയോയിലേക്ക് മാറ്റുന്ന പ്രക്രിയയെ ചെറുതായി സങ്കീർണ്ണമാക്കുന്നു.
ചലിക്കുന്ന ചിത്രം എന്ന തോന്നൽ കൈവരിക്കുന്നതിനുള്ള ഏറ്റവും കുറഞ്ഞ ഫ്രെയിം റേറ്റ് സെക്കൻഡിൽ പതിനാറ് ഫ്രെയിമുകളാണ്.
വീക്ഷണാനുപാതം സാധാരണ ഛായാഗ്രഹണത്തിൻ്റെയും പരമ്പരാഗത ടെലിവിഷൻ (പച്ച) വീക്ഷണ അനുപാതത്തിൻ്റെയും താരതമ്യം
വീഡിയോ സ്ക്രീനുകളുടെയും വീഡിയോ ചിത്ര ഘടകങ്ങളുടെയും വീതിയും ഉയരവും തമ്മിലുള്ള ആനുപാതിക ബന്ധമാണ് വീക്ഷണാനുപാതം എന്ന് അറിയപ്പെടുന്നത്.
എല്ലാ ജനപ്രിയ വീഡിയോ ഫോർമാറ്റുകളും ചതുരാകൃതിയിലുള്ളതാണ് , ഇത് വീതിയും ഉയരവും തമ്മിലുള്ള അനുപാതം കൊണ്ട് വിവരിക്കാം.
ഒരു പരമ്പരാഗത ടെലിവിഷൻ സ്ക്രീനിൻ്റെ വീതിയും ഉയരവും തമ്മിലുള്ള അനുപാതം 4:3 അല്ലെങ്കിൽ ഏകദേശം 1.33:1 ആണ്.
ഹൈ-ഡെഫനിഷൻ ടെലിവിഷനുകൾ 16:9 അല്ലെങ്കിൽ ഏകദേശം 1.78:1 വീക്ഷണാനുപാതം ഉപയോഗിക്കുന്നു.
സൗണ്ട്‌ട്രാക്കോടുകൂടിയ പൂർണ്ണമായ 35 എംഎം ഫിലിം ഫ്രെയിമിൻ്റെ വീക്ഷണാനുപാതം (അക്കാദമി അനുപാതം എന്നും അറിയപ്പെടുന്നു) 1.375:1 ആണ്.
കമ്പ്യൂട്ടർ മോണിറ്ററുകളിലെ പിക്സലുകൾ സാധാരണയായി ചതുരാകൃതിയിലുള്ളവയാണ്, എന്നാൽ ഡിജിറ്റൽ വീഡിയോയിൽ ഉപയോഗിക്കുന്ന പിക്സലുകൾക്ക് സിസിഐആർ 601 ഡിജിറ്റൽ വീഡിയോ സ്റ്റാൻഡേർഡിന്റെ പിഎഎൽ, എൻടിഎസ്സി വേരിയൻ്റുകളിലും അനുബന്ധ അനാമോർഫിക് വൈഡ്സ്ക്രീൻ ഫോർമാറ്റുകളിലും ഉപയോഗിക്കുന്നത് പോലെയുള്ള ചതുരമല്ലാത്ത വീക്ഷണ അനുപാതങ്ങളുണ്ട്.
720 ബൈ 480 പിക്സൽ റാസ്റ്റർ 4:3 വീക്ഷണാനുപാത ഡിസ്പ്ലേയിൽ നേർത്ത പിക്സലുകളും 16:9 ഡിസ്പ്ലേയിൽ ഫാറ്റ് പിക്സലുകളും ഉപയോഗിക്കുന്നു.
ആളുകൾ മൊബൈൽ ഫോണിൽ വീഡിയോ കാണുന്നതു വർദ്ധിച്ചതോടെയാണ് വെർട്ടിക്കൽ വീഡിയോ ഫോർമാറ്റ് പ്രചാരത്തിൽ ആകാൻ തുടങ്ങുന്നത്.
സിലിക്കൺ വാലി വെഞ്ച്വർ ക്യാപിറ്റൽ സ്ഥാപനമായ ക്ലീനർ പെർകിൻസ് കോഫീൽഡ് ആൻഡ് ബയേഴ്‌സിൻ്റെ പങ്കാളിയായ മേരി മീക്കർ, തൻ്റെ 2015-ലെ ഇൻ്റർനെറ്റ് ട്രെൻഡ് റിപ്പോർട്ടിൽ വെർട്ടിക്കൽ വീഡിയോ കാണുന്നതിൻ്റെ വളർച്ച എടുത്തുപറഞ്ഞു.
2010-ൽ വേർട്ടിക്കൽ വീഡിയോ കാണുന്നവരുടെ ശതമാനം 5% ആയിരുന്നത് 2015 ആയപ്പോഴേക്കും 29% ആയി വളർന്നു.
ലാൻഡ്‌സ്‌കേപ്പ് വീഡിയോ പരസ്യങ്ങൾ കാണുന്നവരെക്കാൾ ഒമ്പത് മടങ്ങ് കൂടുതലാണ് സ്‌നാപ്ചാറ്റ് പോലുള്ള ലംബ വീഡിയോ പരസ്യങ്ങൾ കാണുന്നവർ.
കളർ മോഡലും ഡെപ്തും യു-വി വർണ്ണ തലത്തിൻ്റെ ഉദാഹരണം, Y മൂല്യം=0.5
പൊതുവായ ഉപയോഗത്തിൽ നിരവധി കളർ മോഡലുകൾ ഉണ്ട്.
എൻടിഎസ്സി ടെലിവിഷനിൽ വൈഐക്യു കളർ സ്പേസ് ഉപയോഗിക്കുന്നു, പിഎഎൽ ടെലിവിഷനിൽ വൈയുവിഉപയോഗിക്കുന്നു, എസ്ഇസിഎഎം ടെലിവിഷനിൽ വൈഡിബിഡിആർ ഉപയോഗിക്കുന്നു, അതുപോലെ ഡിജിറ്റൽ വീഡിയോയ്ക്ക് വൈസിബിസിആർ ഉപയോഗിക്കുന്നു.
ഒരു പിക്സലിന് പ്രതിനിധീകരിക്കാൻ കഴിയുന്ന വ്യത്യസ്ത നിറങ്ങളുടെ എണ്ണം, ഓരോ പിക്സലും ബിറ്റുകളുടെ എണ്ണത്തിൽ പ്രകടിപ്പിക്കുന്ന കളർ ഡെപ്തിനെ ആശ്രയിച്ചിരിക്കുന്നു.
ഡിജിറ്റൽ വീഡിയോയിൽ ആവശ്യമായ ഡാറ്റയുടെ അളവ് കുറയ്ക്കുന്നതിനുള്ള ഒരു പൊതു മാർഗ്ഗം ക്രോമ സബ്സാംപ്ലിംഗ് ആണ് (ഉദാ. 4:4:4, 4:2:2, മുതലായവ).
വീഡിയോ നിലവാരം
പീക്ക് സിഗ്നൽ-ടു-നോയ്‌സ് റേഷ്യോ (PSNR) പോലുള്ള ഔപചാരിക അളവുകോലുകൾ ഉപയോഗിച്ചോ വിദഗ്ദ്ധ നിരീക്ഷണം ഉപയോഗിച്ച് ആത്മനിഷ്ഠമായ വീഡിയോ ഗുണനിലവാര വിലയിരുത്തലിലൂടെയോ വീഡിയോ ഗുണനിലവാരം അളക്കാൻ കഴിയും.
ഉപയോഗത്തിലുള്ള സ്റ്റാൻഡേർഡ് രീതികളിൽ ഒന്നാണ് ഡബിൾ സ്റ്റിമുലസ് ഇംപയർമെൻ്റ് സ്കെയിൽ (DSIS).
ഇതിൽ  ഓരോ വിദഗ്‌ധരും ഒരു തടസ്സമില്ലാത്ത റഫറൻസ് വീഡിയോ കാണുന്നു, തുടർന്ന് അതേ വീഡിയോയുടെ ദുർബലമായ പതിപ്പും കാണുന്നു.
"വൈകല്യങ്ങൾ അദൃശ്യമാണ്" എന്നത് മുതൽ "വൈകല്യങ്ങൾ വളരെ അരോചകമാണ്" എന്നത് വരെ സൂചിപ്പിക്കാനുള്ള ഒരു സ്കെയിൽ ഉപയോഗിച്ച് വിദഗ്‌ദ്ധൻ വീഡിയോയെ റേറ്റുചെയ്യുന്നു.
വീഡിയോ കംപ്രഷൻ രീതി (ഡിജിറ്റൽ മാത്രം)
കംപ്രസ് ചെയ്യാത്ത വീഡിയോ പരമാവധി ഗുണനിലവാരം നൽകുന്നു, എന്നാൽ വളരെ ഉയർന്ന ഡാറ്റ നിരക്ക് ആണ് ഇതിന്.
വീഡിയോ സ്ട്രീമുകൾ കംപ്രസ്സുചെയ്യാൻ വിവിധ രീതികൾ ഉപയോഗിക്കുന്നു, ഏറ്റവും ഫലപ്രദമായവ സ്പേഷ്യൽ, ടെമ്പറൽ റിഡൻഡൻസി കുറയ്ക്കാൻ ഒരു കൂട്ടം ചിത്രങ്ങൾ (Group Of Pictures) ഉപയോഗിക്കുന്നു.